19-il każ ġdid ta' coronavirus fost l-immigranti
F'Malta ġew reġistrati 19-il każ ġdid ta' coronavirus. Dawn il-persuni kienu parti minn grupp li ddaħħal Malta lbieraħ. Fi stqarrija l-Ministeru għas-Saħħa qal li t-33 persuna li lbieraħ iddaħħlu Malta ġew iżolati u sarilhom swab test għall-CIVD-19. Minn dawn l-immigranti 19 ittestjaw pożittiv. "Bħalma hija l-proċedura normali, l-immigranti li jaslu bil-baħar jinżammu immedjatament fi kwarantina u jiġu ttestjati," qal il-Ministeru. Intqal li l-immigranti li nstabu li huma pożittivi se jibqgħu jinżammu f'iżolament f'Ħal Far Initial Reception Centre, u l-bqija se jibqgħu fi kwarantina u jiġu segwiti. Dalgħodu l-Arċisqof Charles Scicluna qal li vapur b'ħafna kaptani mhux bilfors imur fid-direzzjoni t-tajba meta kien qed jitkellem dwar il-kontroll tal-pandemija tal-coronavirus. Coronavirus: 'B'ħafna kaptani l-vapur mhux bilfors imur fit-triq it-tajba' Il-Kummissarju għas-Saħħa fl-Uffiċċju tal-Ombudsman iddikjara illi huwa jaqbel fis-sħiħ li għandhom jitwaqqfu minnufih l-attivitajiet tal-massa. Fi stqarrija maħruġa dalgħodu, il-Kummissarju stqarr li jemmen li, "mill-evidenza disponibbli, m'hemmx dubju li hemm bżonn li tittieħed azzjoni qabel is-sitwazzjoni ssir waħda iddisprata." L-istqarrija tkompli tgħid li fl-aħħar xhur saru sagrifiċċji kbar mill-professjonisti fil-qasam tas-saħħa, mill-pubbliku u min-negozji. Għalhekk, il-Kummissarju hu tal-fehma li għandu jiġi żgurat li dak li nkiseb ma jintilifx. Qal ukoll li hemm il-ħtieġa ta' direzzjoni mill-Awtoritajiet tas-Saħħa. Il-Kummissarju għas-Saħħa jrid li jitwaqqfu l-attivitajiet tal-massa Il-President tal-Unjin tal-Infermiera u l-Qwiebel (MUMN) Paul Pace qal li l-Prim Ministru Robert Abela m'għandux rispett lejn l-infermiera li jinsabu kwarantina. Fuq Facebook, Pace spjega li aktar minn 30 infermiera bħalissa jinsabu kwarantina minħabba l-każijiet tal-coronavirus li reġgħu feġġew fil-Gżejjer Maltin. Dawn, għalhekk, qegħdin jiċċaħħdu minn familthom u mill-qraba tagħhom. "Aktar minn 30 infermiera kwarantina; il-PM bla rispett" – MUMN